Kaliopi Bukle, vagy művésznevén Kaliopi (macedónul: Калиопи Букле; Kičevo, 1966. december 28. — ) macedóniai aromán származású énekes-zeneszerző, aki már tízévesen énekes karrierbe kezdett. Az 1996-os Eurovíziós Dalfesztiválon indult volna először Macedónia a fesztiválon, de az arra az évre bevezetett kieséses rendszer értelmében nem jutott be az oslói döntő legjobb huszonhárom előadója közé a "Samo ti" "(magyarul: Csak te)" című dalával, ugyanis a 26. helyen végzett 14 ponttal. Tizenhat év múlva, a 2012-es Eurovíziós Dalfesztiválon Macedónia színeiben állt színpadra Bakuban, a ""Crno i belo"" című dalával, mely a tizenharmadik lett a döntőben. 2016-ban a macedón közszolgálati televízió felkérésére ismét ő képviselte hazáját, ezúttal Stockholmban. Az elődöntőben 88 pontot gyűjtött, így a 11. helyezést érte el, és ezért nem sikerült bejutnia a döntőbe.